**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

Upravni odjel za pravne poslove

i strateško upravljanje

KLASA: 008-02/23-01/03

URBROJ: 2181-39-04-1-24-17

Podstrana, 02. siječnja 2024. godine

|  |
| --- |
| **IZVJEŠĆE O PROVEDENOM SAVJETOVANJU S JAVNOŠĆU** |

**OBRAZAC IZVJEŠTAJA O PROVEDENOM SAVJETOVANJU**

|  |  |  |
| --- | --- | --- |
| **Naslov dokumenta** | Nacrt prijedloga Odluke o nerazvrstanim cestama na području Općine Podstrana | |
| **Stvaratelj dokumenta, tijelo koje provodi savjetovanje** | Općina Podstrana | |
| **Svrha dokumenta** | Izvješće o provedenom savjetovanju s javnošću o nacrtu prijedloga Odluke o nerazvrstanim cestama na području Općine Podstrana | |
| **Datum dokumenta** | 02. siječnja 2024. godine | |
| **Verzija dokumenta** | Prva | |
| **Vrsta dokumenta** | Izvješće | |
| **Je li nacrt bio objavljen na internetskim stranicama ili na drugi odgovarajući način?** | / | ***Internetska stranica vlade*** |
| www.podstrana.hr | ***Internetska stranica tijela nadležnog za izradu nacrta*** |
| / | ***Druge internetske stranice*** |
| **Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?** | Nacrt prijedloga Odluke o nerazvrstanim cestama na području Općine Podstrana nalazio se na internetskoj stranici 32 dana, od 10. listopada do 10. studenog 2023. godine. | |
| **Pregled prihvaćenih i neprihvaćenih mišljenja i prijedloga s obrazloženjem za neprihvaćanje** | Navedeno u tablici – Prilog I. | |
| **Troškovi provedenog savjetovanja** | Provedba javnog savjetovanja nije iziskivala dodatne financijske troškove | |

**PRILOG I. PREGLED PRIHVAĆENIH I NEPRIHVAĆENIH PRIMJEDBI ZAPRIMLJENIH U ROKU**

|  |  |  |  |  |
| --- | --- | --- | --- | --- |
| **Redni broj** | **Sudionik savjetovanja (pojedinac, organizacija, institucija)** | **Tekst zaprimljenog prijedloga ili mišljenja** | **Prihvaćanje/**  **neprihvaćanje**  **primjedbe ili prijedloga** | **Razlozi prihvaćanja/**  **neprihvaćanja** |
| 1. | Andrijano Ružić,  zaprimljeno pod Klasa: 008-02/23-01/03,  Urbroj: 15-23-03,  Urbroj: 15-23-05,  Urbroj: 15-23-06 | Prigovara se da u popisu čestica koje ulaze u obuhvat Hercegovačke ulice postoje dupli brojevi, te da su obuhvaćene katastarske čestice koje ne predstavljaju cestu niti su je predstavljale 2011. ili 2018. godine (k.č. 2790/1 da je privatni put do obiteljske kuće ograđen željeznom kapijom, k.č. 2790/12 predstavlja dio vrta izvan asfaltirane ceste, k.č. 2791/3 predstavlja maslinik i voćnjak, k.č. 2791/1 predstavlja zemljište ograđeno zidovima i ogradom, k.č. 2792 predstavlja građevnu česticu za zgradu, 2808/20 predstavlja maslinik). | Djelomično se prihvaća. | Čst.zem. 2790/12 i 2790/1 predstavljaju pristupnu cestu do stambenih objekata te u tom smislu predstavljaju nerazvrstanu cestu prema članku 98. i 131. Zakona o cestama te se uvrštavaju u popis. Točna površina dijelova čestica 2790/12 i 2790/1, koje čine nerazvrstanu cestu utvrđena je geodetskom snimkom izvedenog stanja nerazvrstane ceste. Preostale čst.zem. brisat će se iz Popisa.  Nerazvrstana cesta predstavlja površinu javne namjene u smislu Odluke o komunalnom redu te istu nije dozvoljeno ograđivati ili na drugi način ograničavati korištenje iste. |
| 2. | Zlata Krželj,  zaprimljeno pod Klasa: 008-02/23-01/03,  Urbroj: 15-23-04 | Predlaže da se čst.zem. 2540/3 i 2540/4 izuzmu iz Hercegovačke ceste jer da se radi o privatnom putu jer je slijepa ulica. | Ne prihvaća se.  . | Dijelovi predmetnih čst.zem. predstavljaju pristupnu cestu do stambenih objekata te u tom smislu predstavljaju nerazvrstanu cestu prema članku 98. i 131. Zakona o cestama te se uvrštavaju u popis. Točna površina dijelova čestica 2540/3 i 2540/4 koje čine nerazvrstanu cestu utvrđena je geodetskom snimkom izvedenog stanja nerazvrstane ceste. |
| 3. | Ivica Šiško,  zaprimljeno pod Klasa: 008-02/23-01/03,  Urbroj: 15-23-07 | Navodi da postoje greške u opisu i navodu čestica koje predstavljaju obuhvat nerazvrstane ceste Mile Gojsalić. Nadalje navodi da je općepoznato da izvedeno stanje nije izrađeno sukladno stanju na terenu, predlaže da se nerazvrstane ceste evidentiraju bez asfaltirane površine koja se koristi kao dvorište te navodi primjer Mile Gojsalić br.31 i da se tamo gdje je riječ o slijepim odvojcima ceste evidentiraju u širini ne većoj od 3 m. | Ne prihvaća se. | U Popisu nerazvrstanih cesta Ulica Mile Gojsalić je uvrštena oznakom preuzetom iz zemljišnoknjižne i katastarske evidencije, sukladno provedenoj geodetskoj snimci izvedenog stanja nerazvrstane ceste.  Člankom 98. odnosno 131. Zakona o cestama određeno je što se smatra nerazvrstanom cestom te obveza evidentiranja njihovog stvarnog stanja u zemljišnoj knjizi i katastru. |
| 4. | Natalija Bradarić,  Manuel Tabak,  Anđa Tabak,  Ivan Krištić, zastupani po odvjetniku Stjepanu Čaljkušiću,  zaprimljeno pod Klasa: 008-02/23-01/03,  Urbroj: 15-23-08 | Predlaže se čst.zem. 1003 k.o. Donja Podstrana, koja je navedena u Popisu nerazvrstanih cesta pod red.br.97 izuzeti iz popisa nerazvrstanih cesta jer da se radi o čestici u privatnom suvlasništvu. Navedeno se obrazlaže činjenicom da je nerazvrstana cesta osnovana tek 15.09.2022. te da ne može biti mjesta primjeni čl.131. i 133. Zakona o cestama. Prilaže se rješenje zemljišnoknjižnog odjela općinskog suda u Splitu iz 2023. godine, Sporazum iz 2010. godine i presuda iz 2013. godine. | Ne prihvaća se. | Predmetna čst.zem. predstavlja pristupnu cestu do stambenih objekata te u tom smislu predstavlja nerazvrstanu cestu prema članku 98. i 131. Zakona o cestama te se uvrštava u popis.  Odlukom od 15.09.2022. godine nije osnovana nerazvrstana cesta, već imenovana ulicom sukladno geodetskim i katastarskim propisima te propisima o osnivanju, određivanju naselja i područja naselja, kao i imenovanju naselja, ulica i trgova. |
| 5. | Nije suglasan da se ime/naziv sudionika objavi,  zaprimljeno pod Klasa: 008-02/23-01/03, Urbroj: 15-23-09 | Traži se brisanje čst.zem. 2680, 2683 i 2681, k.o. Donja Podstrana, sa popisa nerazvrstanih cesta jer se radi o privatnom prilazu na javni put za tri objekta, koji ne predstavlja koridor koji bi povezivao područja unutar općine Podstrana, čije troškove uređenja je snosio sam vlasnik.  Nadalje, predlaže se u čl.3 prijedloga Odluke o nerazvrstanim cestama na području Općine Podstrana u kojem se navodi što se ne smatra nerazvrstanom cestom dopuniti na način da se nerazvrstanom cestom ne smatraju ni kolni prilazi ili pješački prilazi izgrađeni na temelju ustanovljene služnosti (upisane u zemljišnu knjigu ili stečene dosjelošću ili ugovora o pravu služnosti puta) ili temeljem građevne dozvole iza izgradnju ishođene na svoje ime. | Djelomično se prihvaća. | Dijelovi predmetnih čst.zem. predstavljaju pristupnu cestu do stambenih objekata te u tom smislu predstavljaju nerazvrstanu cestu prema članku 98. i 131. Zakona o cestama te se uvrštavaju u popis. Točna površina dijelova predmetnih čestica koje čine nerazvrstanu cestu utvrđena je geodetskom snimkom izvedenog stanja nerazvrstane ceste.  U članku 2. stavak 2. prijedloga Odluke o nerazvrstanim cestama uvrstit će se i stjecanje prava služnosti dosjelošću. |
| 6. | Nije suglasan da se ime/naziv sudionika objavi, zaprimljeno pod Klasa: 008-02/23-01/03,  Urbroj: 15-23-10 | Smatra da prijedlog Odluke i Popis nerazvrstanih cesta nije sukladan Zakonu o cestama, Zakonu o vlasništvu i dr. stvarnim pravima, drugim pozitivnim propisima kao i uputi VUSR iz presude Usoz-146/2022-7 od 20.072023.godine.  Protive se proglašenju nerazvrstanom cestom Ulicu Janka Bobetka jer je dijelom nastala od kat.čst. 1993/1, koja je predstavljala privatni put do kat.čst.1993/2 i 1993/3, sve k.o. Donja Podstrana, i zbog toga je površina kat.čst. 1993/1 manja za 268 m2 za što vlasnici nisu obeštećeni, a da stjecanje prava vlasništva temeljem Zakona o cestama nije moguće bez odgovarajućeg postupka oduzimanja vlasništva, uključujući i pravo na plaćanje naknade.  Ulica Janka Bobetka da se ne može upisati prema odredbama čl.101 i 102 Zakona o cestama, nadalje da ne zadovoljava ni građevinske ni urbanističke kriterije ( nema rigole, nema nogostup, ne posjeduje građevinsku ni uporabnu dozvolu, opasna je po pitanju sigurnosti prometa) te da se i po toj osnovi protive da se Ulica Janka Bobetka proglasi nerazvrstanom cestom. | Ne prihvaća se. | Prigovori o neusklađenosti prijedloga Odluke sa pozitivnim propisima su paušalni i neobrazloženi.  Presudom Visokog upravnog suda nije utvrđeno kako prilikom donošenja Odluke nisu bili ispunjeni kakvi zakonski uvjeti, već da se prilikom donošenja Odluke JLS trebala pozivati na drugu pravnu osnovu, a iz kojeg razloga se u prijedlogu ove Odluke navodi i članak 107. Zakona o cestama. Sud, na žalost, nije obrazložio zašto smatra da je Odluka protivna Zakonu o cestama budući da nije utvrđena niti jedna suprotnost u materijalno-pravnoj regulativi, ili nadležnosti za donošenje.  Odlukom se uređuje upravljanje, održavanje, građenje, rekonstrukcija i održavanje nerazvrstanih cesta, njihov pravni status, kontrola i nadzor nad izvođenjem radova na njima, te mjere za njihovu zaštitu. Ovom Odlukom ne uređuje se niti utvrđuje pravo na naknadu.  U Popisu nerazvrstanih cesta Ulica Janka Bobetka je uvrštena, sukladno provedenoj geodetskoj snimci izvedenog stanja nerazvrstane ceste.  Člankom 98. odnosno 131. Zakona o cestama određeno je što se smatra nerazvrstanom cestom te obveza evidentiranja njihovog stvarnog stanja u zemljišnoj knjizi i katastru. |
| 7. | Ratko Vlašić za sebe i kao punomoćnik Martina Vlašića i Dražena Vlašića,  zaprimljeno pod Klasa: 008-02/23-01/03,  Urbroj: 15-23-11,  Urbroj: 15-23-15 | Smatra da prijedlog Odluke i Popis nerazvrstanih cesta nije sukladan Zakonu o cestama, Zakonu o vlasništvu i dr. stvarnim pravima, drugim pozitivnim propisima kao i uputi VUSR iz presude Usoz-146/2022-7 od 20.07. 2023.godine.  Protive se proglašenju nerazvrstanom cestom Ulicu Janka Bobetka jer je dijelom nastala od kat.čst. 2109, čija površina je zbog nerazvrstane ceste manja za 104 m2 za što vlasnici nisu obeštećeni, i da je u naravi predstavljala privatni put koji je služio zatvorenom broju korisnika, a ne kao prolaz cijelom naselju.  Ulica Poljičkih knezova također da ne predstavlja nerazvrstanu cestu u dijelu koji graniči sa k.č.z. 2110, k.o. Donja Podstrana, čija površina je zbog nerazvrstane ceste manja za 109 m2 za što vlasnici nisu obeštećeni te u dijelu k.č.z. 2221/1 od koje je za nerazvrstanu cestu odcijepljeno 7 m2, a predstavlja dio građevine izgrađene na čst.zem. 2221/1.  Ističu da stjecanje prava vlasništva temeljem Zakona o cestama nije moguće bez odgovarajućeg postupka oduzimanja vlasništva, uključujući i pravo na plaćanje naknade.  Navode da ulice Janka Bobetka i Poljičkih knezova nemaju potrebne karakteristike nerazvrstane ceste prema definiciji što sve čini nerazvrstane ceste prema Zakonu o cestama te da ih samim tim nije ni moguće proglasiti nerazvrstanom cestom. | Ne prihvaća se. | Prigovori o neusklađenosti prijedloga Odluke sa pozitivnim propisima su paušalni i neutemeljeni.  Presudom Visokog upravnog suda nije utvrđeno kako prilikom donošenja Odluke nisu bili ispunjeni kakvi zakonski uvjeti, već da se prilikom donošenja Odluke JLS trebala pozivati na drugu pravnu osnovu, a iz kojeg razloga se u prijedlogu ove Odluke navodi i članak 107. Zakona o cestama. Sud, na žalost, nije obrazložio zašto smatra da je Odluka protivna Zakonu o cestama budući da nije utvrđena niti jedna suprotnost u materijalno-pravnoj regulativi, ili nadležnosti za donošenje.  Odlukom se uređuje upravljanje, održavanje, građenje, rekonstrukcija i održavanje nerazvrstanih cesta, njihov pravni status, kontrola i nadzor nad izvođenjem radova na njima, te mjere za njihovu zaštitu. Ovom Odlukom ne uređuje se niti utvrđuje pravo na naknadu.  U Popisu nerazvrstanih cesta Ulica Janka Bobetka i Poljičkih knezova su uvrštene sukladno provedenoj geodetskoj snimci izvedenog stanja nerazvrstane ceste.  Člankom 98. odnosno 131. Zakona o cestama određeno je što se smatra nerazvrstanom cestom te obveza evidentiranja njihovog stvarnog stanja u zemljišnoj knjizi i katastru. |
| 8. | Dražen Vlašić, zaprimljeno pod Klasa: 008-02/23-01/03,  Urbroj: 15-23-12 | Smatra da prijedlog Odluke i Popis nerazvrstanih cesta nije sukladan Zakonu o cestama, Zakonu o vlasništvu i dr. stvarnim pravima, drugim pozitivnim propisima kao i uputi VUSR iz presude Usoz-146/2022-7 od 20.07. 2023.godine.  Protivi se proglašenju nerazvrstanom cestom Ulicu Janka Bobetka jer je dijelom nastala od kat.čst. 2109, čija površina je zbog nerazvrstane ceste manja za 104 m2 za što vlasnici nisu obeštećeni, i da je u naravi predstavljala privatni put koji je služio zatvorenom broju korisnika, a ne kao prolaz cijelom naselju.  Ulica Poljičkih knezova također da ne predstavlja nerazvrstanu cestu u dijelu koji graniči sa k.č.z. 2110, k.o. Donja Podstrana, čija površina je zbog nerazvrstane ceste manja za 109 m2 za što vlasnici nisu obeštećeni te u dijelu k.č.z. 2221/1 od koje je za nerazvrstanu cestu odcijepljeno 7 m2, a predstavlja dio građevine izgrađene na čst.zem. 2221/1.  Ističe da stjecanje prava vlasništva temeljem Zakona o cestama nije moguće bez odgovarajućeg postupka oduzimanja vlasništva, uključujući i pravo na plaćanje naknade.  Navode da ulice Janka Bobetka i Poljičkih knezova nemaju potrebne karakteristike nerazvrstane ceste prema definiciji što sve čini nerazvrstane ceste prema Zakonu o cestama te da ih samim tim nije ni moguće proglasiti nerazvrstanom cestom. | Ne prihvaća se. | Prigovori o neusklađenosti prijedloga Odluke sa pozitivnim propisima su paušalni i neutemeljeni.  Presudom Visokog upravnog suda nije utvrđeno kako prilikom donošenja Odluke nisu bili ispunjeni kakvi zakonski uvjeti, već da se prilikom donošenja Odluke JLS trebala pozivati na drugu pravnu osnovu, a iz kojeg razloga se u prijedlogu ove Odluke navodi i članak 107. Zakona o cestama. Sud, na žalost, nije obrazložio zašto smatra da je Odluka protivna Zakonu o cestama budući da nije utvrđena niti jedna suprotnost u materijalno-pravnoj regulativi, ili nadležnosti za donošenje.  Odlukom se uređuje upravljanje, održavanje, građenje, rekonstrukcija i održavanje nerazvrstanih cesta, njihov pravni status, kontrola i nadzor nad izvođenjem radova na njima, te mjere za njihovu zaštitu. Ovom Odlukom ne uređuje se niti utvrđuje pravo na naknadu  U Popisu nerazvrstanih cesta Ulica Janka Bobetka i Poljičkih knezova uvrštene su sukladno provedenoj geodetskoj snimci izvedenog stanja nerazvrstane ceste.  Člankom 98. odnosno 131. Zakona o cestama određeno je što se smatra nerazvrstanom cestom te obveza evidentiranja njihovog stvarnog stanja u zemljišnoj knjizi i katastru. |
| 9. | Nije suglasan da se ime/naziv sudionika objavi,  zaprimljeno pod Klasa: 008-02/23-01/03,  Urbroj: 15-23-13 | Prigovara se netransparentnosti i nepotpunosti odredbi vezano za postupak koji prethodi upisu nerazvrstanih cesta u zemljišnu knjigu kao i evidenciji nerazvrstanih cesta kod nadležnih tijela, smatra da je nedopustivo da ova važna problematika bude ovako općenito i nedovoljno obrađena čime otvara prostor pogrešnoj interpretaciji, arbitrarnom postupanju i otežanoj mogućnosti kontrole postupka.  Prigovara se jer je Ulica Blato uvrštena u Popis nerazvrstanih cesta jer da je presudom VUSRH od 20.07.2023. ukinuta Odluka o nerazvrstanim cestama i da je zbog toga ukinuta pravna osnova provedenog postupka formiranja nerazvrstane ceste.  Također navodi da je zbog evidentiranja Ulice Blato smanjena njegova čestica te da je cesta na terenu danas uža nego je bila jer su vlasnici okolnih parcela neosnovano suzili put. | Ne prihvaća se. | Postupak evidentiranja izvedenog stanja nerazvrstanih cesta provodi se temeljem geodetske snimke izvedenog stanja ceste u skladu sa Zakonom o cestama i Zakonom o državnoj izmjeri i katastru te Uputi Državne geodetske uprave o izradi, sadržaju, pregledu, potvrdi i provedbi geodetskog elaborata izvedenog stanja. Odlukom se uređuje upravljanje, održavanje, građenje, rekonstrukcija i održavanje nerazvrstanih cesta, njihov pravni status, kontrola i nadzor nad izvođenjem radova na njima, te mjere za njihovu zaštitu.  Ukidanje ranije Odluke o nerazvrstanim cestama presudom VUSRH nema za pravnu posljedicu ukidanje statusa nerazvrstane ceste kao javnog dobra u općoj upotrebi u vlasništvu JLS jer nerazvrstane ceste taj status nisu stekle Odlukom o nerazvsrtanim cestama, već taj status stječu ili su stekle primjenom odgovarajućih odredbi Zakona o cestama.  Umanjenje površine čestice nakon evidentiranja izvedenog stanja nerazvrstane ceste znači da je dio te čestice u funkciji nerazvrstane ceste te je geodetskim elaboratom taj dio izdvojen i pripojen jedinstvenoj katastarskoj čestici nerazvrstane ceste koja je formirana geodetskim elaboratom izvedenog stanja nerazvrstane ceste. |

Izvan roka za dostavu primjedbi i prijedloga zaprimljeno je ukupno dvije (2) primjedbe/prijedlozi koji nisu uvršteni u Izvješće jer su upućeni nakon isteka perioda savjetovanja s javnošću, a takvog su sadržaja da ne utječu na nacrt prijedloga Odluke

Pročelnica

Božena Perišić, dipl.iur.